Die plek kort 'n baie dringende opknap VERAL by ontvangs ─ dringende verf. Dit is verwaarloos. Daar is baie muskiete, maar geen waaier of lugversorging nie, wat darem vir die hitte en muskiete sou help.
Ek het die bespreking gemaak vir vriende van ons. Die man, vrou en hul kleinding het dit terdeë geniet. Blue Skies is in 'n rustige deel van Port Elizabeth geleë. Daar is 'n groot swembad en meer as genoeg grasperke vir kinders om lekker te speel. Dit is stil, rustig en dus ideaal vir 'n wegbreek van die gejaag van die stad. Die blyplekke is baie netjies en groot genoeg. Die gasvrou, Jackie, is kosbaar en moederlik. Blue Skies bied absolute waarde vir geld en dit is beslis 'n kuier werd!
Heerlik gebly in 'n ruim kamer wat 4 mense met gemak kan akkommodeer. 'n Heerlike stoepie uit na die tuin en 'n baie groot erf - lieflik vir kinders. Nie luuks nie. Linne van gemiddelde gehalte, maar teen die tarief is dit uitstekende waarde!